సీమా త్రిఖా

సీమా త్రిఖా  హర్యానా రాష్ట్రానికి చెందిన రాజకీయ నాయకురాలు. ఆమె బద్‌ఖల్ నుండి రెండుసార్లు ఎమ్మెల్యేగా ఎన్నికైంది. 

రాజకీయ జీవితం
సీమా త్రిఖా భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2009 శాసనసభ ఎన్నికలలో బద్‌ఖల్ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి మహేందర్ ప్రతాప్ సింగ్ చేతిలో 12,679 తేడాతో ఓడిపోయింది. ఆమె 2014 ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి  కాంగ్రెస్ అభ్యర్థి మహేందర్ ప్రతాప్ సింగ్‌పై 36,609 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికై,  మనోహర్ లాల్ ఖట్టర్ ప్రభుత్వంలో ప్రధాన పార్లమెంటరీ కార్యదర్శిగా పని చేసింది.

సీమా త్రిఖా 2019 శాసనసభ ఎన్నికలలో బద్‌ఖల్ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి మహేందర్ ప్రతాప్ సింగ్‌పై  2,545 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికైంది. ఆమె 19 మార్చి 2024 నుండి 17 అక్టోబర్ 2024 వరకు  విద్యాశాఖ మంత్రిగా పని చేసింది.

మూలాలు 	  

వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు   
వర్గం:హర్యానా వ్యక్తులు
వర్గం:2014 హర్యానా శాసన సభ్యులు
వర్గం:2019 హర్యానా శాసన సభ్యులు
వర్గం:భారతీయ జనతా పార్టీ రాజకీయ నాయకులు
వర్గం:హర్యానా శాసనసభకు ఎన్నికైన మహిళా శాసనసభ్యులు